2015. november 30.

Tata város önkormányzata

SajtóközleménY

„Területi együttműködést segítő programok kialakítása a tatai járásban” című projekt – ÁROP-1.A.3-2014-2014-0113

**A projekt megvalósítására Tata Város Önkormányzata nyújtott be és nyert pályázatot a tatai járás települései közötti területi együttműködést segítő programok kialakítása céljából.**

**A pályázatot az Államreform Operatív Program Irányító Hatóságának vezetője támogatásra érdemesnek ítélte. A projekt összköltsége 21 959 800 Ft, melyből a támogatási konstrukció keretében 21 959 800, Ft az elszámolható támogatás, a támogatás intenzitása 100%.**

A projekt rövidtávú céljai közé tartozott a járási szintű együttműködések erősítése, járási szintű Felzárkóztatási kerekasztal létrehozása és működése, járási szintű „Esélyteremtő-programterv” elkészítése, rendezvények, konferenciák megszervezése, tájékoztató kiadvány megjelentetése, esélyegyenlőséget, társadalmi felzárkózást szolgáló tréning és speciális képzések tartása.

A projekt hosszútávú célja, hogy a kistérség/járás minden lakója számára elérhetővé tegye a közszolgáltatásokat, biztosítsa az idősek, a fogyatékkal élők és a hátrányos helyzetű polgárok esélyegyenlőségét az élet különböző területein.

A projekt eredményeként létrejött egy, a járáson belül felmerült és a települések együttműködését igénylő problémák komplex kezelését megalapozó “Esélyteremtő-programterv”. A programterv tartalmaz olyan közös megoldásokat, javaslatokat, amelyek hozzájárulnak a járási együttműködésben résztvevő önkormányzatok helyi esélyegyenlőségi programjaiban megfogalmazott fejlesztési lehetőségek és intézkedések megvalósításához, elősegítéséhez.

A projektben felülvizsgáltuk továbbá a Tatai Kistérségi Többcélú Társulás Szociális Szolgáltatástervezési Koncepcióját, melynek célja, hogy a kistérség/járás minden lakója számára elérhetővé tegye a közszolgáltatásokat, biztosítsa az idősek, a fogyatékkal élők és a hátrányos helyzetű polgárok esélyegyenlőségét. A projekt során a Felzárkóztatási kerekasztalokon és az önkormányzati roadshow rendezvényein eredményes műhelymunka valósult meg minden járási településen a civil szervezetek, az önkormányzatok és intézményeik, a nemzetiségi önkormányzatok, az egyházak, a Tatai Járási Hivatal és a Türr István Képző és Kutató Intézet részvételével.